Nana konuro

Nana konuro (laŭ la latina scienca nomo Eupsittula nana) sed ankaŭ Olivecgorĝa aratingo aŭ Olivecgorĝa konuro estas specio de birdoj en la subfamilio Arinae de la familio Psittacidae, de afrikaj kaj amerikaj papagoj.  Ĝi troviĝas el Meksiko ĝis Kostariko kaj en Jamajko; ĝi estis enkondukita en la Dominika Respubliko en Hispaniolo.Collar, N., J. del Hoyo, P. F. D. Boesman, kaj G. M. Kirwan (2020). Olive-throated Parakeet (Eupsittula nana), versio 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 16an de Marto, 2023

Taksonomio kaj sistematiko
La Nana konuro estis delonge inkludita en genron Aratinga, sed ekde ĉirkaŭ 2014 ĝi estis en Eupsittula.Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (rete). American Ornithological Society.   La American Ornithological Society, la International Ornithological Committee, kaj la Taksonomio Clements atribuas tiujn tri subspeciojhn al la Nana konuro:Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022

E. n. vicinalis Bangs & Penard, T.E., 1919
E. n. astec (Souancé, 1857)
E. n. nana (Vigors, 1830)

La verko de BirdLife International nome Handbook of the Birds of the World (HBW) traktas E. n. astec kiel la specio "Azteka papago" kun E. n. vicinalis kiel ĝia subspecio. Ĝi traktas E. n. nana per si mem kiel "Jamaika papago".HBW kaj BirdLife International (2022) Handbook of the Birds of the World and BirdLife International digital checklist of the birds of the world. Version 7. Disponebla ĉe:  Alirita la 13an de Decembro, 2022

Tiu artikolo sekvas la modelo de unusola specio kaj tri subspecioj.

Aspekto
La "jamajka" nana konuro E. n. nana estas la nomiga subspecio; ĝi estas 22 ĝis 26 cm longa kaj pezas ĉirkaŭ 72 ĝis 85 g. La "azteka" nana konuro estas 21,5 ĝis 25 cm longa kaj pezas ĉirkaŭ 85 g. Ambaŭ seksoj estas similaj. Plenkreskuloj de la nomiga subspecio havas plejparte malhelverdajn kapon kaj suprajn partojn kun flavecaj orelkovriloj kaj pugo. Nuda blanka haŭto ĉirkaŭas ilian okulon. Ilia gorĝo kaj brusto estas olivecbrunaj, kiuj fariĝas oliveckoloraj sur la ventro kaj vento. Iliaj flugiloj estas plejparte verdaj kun nebrile blua sur la supra flanko de la flugilplumoj kaj griza sur ilia malsupra flanko. La supra surfaco de ilia vosto estas verda kaj ĝia malsupra flanko estas flaveca. Ilia beko estas bruneca kornokolora kun pli pala pinto, iliaj irisoj flavaj ĝis oranĝaj, kaj iliaj kruroj nigrecgrizaj. Nematuraj birdoj similas al plenkreskuloj.

Subspecio E. n. astec ("Azteka" parte) havas pli palajn olivecbrunajn malsuprajn partojn, precipe sur la ventro kaj ventro. Subspecio E. n. vicinalis estas iomete pli granda ol astec kaj estas pli brilverda supre kaj pli verda malsupre.

Distribuado kaj habitato
La Nana konuro havas du vaste disajn populaciojn. La nomiga subspecio E. n. nana troviĝas nature en Jamajko kaj estis enkondukita en la Dominikan Respublikon.[3][10] Subspecio E. n. vicinalis troviĝas en nordorienta Meksiko de Tamaulipas ĝis norda Veracruz. E. n. astec troviĝas sur la kariba flanko de Veracruz tra Gvatemalo, Belizo, Honduro, Nikaragvo kaj Kostariko ĝis la provinco Bocas del Toro de okcidenta Panamo.[3][8][9]

 Subspecio E. n. vicinalis troviĝas en nordorienta Meksiko el Tamaulipas ĝis norda Veracruz. E. n. astec troviĝas en la kariba flanko el Veracruz tra Gvatemalo, Belizo, Honduro, Nikaragvo, kaj Kostariko en okcidenta Panamo ĉe Bokas del Toro.

La ĉefa vivejo de la Nana konuro estas foliarbaroj. Ĝi ankaŭ loĝas en la interno kaj randoj de humida arbaro, riverbordaj areoj, veprejoj, kaj pli malfermaj pejzaĝoj kiel plantejoj, maldensejoj kun arboj, kaj ĝardenoj. Ĝi troviĝas en pinaroj tra la tuta regiono, vivejo kiu estas multe uzata en la Dominika Respubliko. Laŭ alteco ĝi atingas 1 000 m en Meksiko, 1 100 m en Honduro, 700 m en Kostariko, kaj 1 500 m en Jamajko.

Kutimaro
Movoj
La nomiga subspecio de la Nana konuro faras kelkajn movojn inter humidaj kaj pli sekaj vivejoj pro la havebleco de manĝaĵo. La aliaj du subspecioj estas ĝenerale konsiderataj kiel tutjaraj loĝantoj, sed E. n. astec vizitas Caye Caulker apud Belizo vintre.

Manĝado
Grava parto de la dieto de la Nana konuro estas figoj (Ficus); ankaŭ aliaj fruktoj, folioj kaj floroj estas manĝataj. En Jamajko la specio tipe videblas en grupoj de ĝis ĉirkaŭ 20 individuoj. Sur tiu insulo ĝi estas plago por kultivaĵoj, manĝante precipe maizon, sed ankaŭ kultivitajn fruktojn. Sur la kontinento, grupoj povas havi 50 aŭ pli da membroj kaj foje inkluzivas la konuron de Finsch (Psittacara finschi).).

Reproduktado
La nomiga subspecio de la Nana konuro nestas inter marto kaj junio en Jamajko kaj iom pli frue en la Dominika Respubliko. Ĝi nestas inter januaro kaj aprilo en Kostariko kaj aprilo kaj majo en Belizo kaj Gvatemalo. En ĉiuj areoj ĝi nestas en kavaĵoj en termitejoj, kiujn ĝi kutime mem elfosas. Ĝi nestis en arbotruoj en Jamajko. La ovodemetado estas tri ĝis kvin ovoj. La kovado, tempo ĝis elnestiĝo, kaj detaloj pri gepatra zorgado ne estas konataj.

Referencoj



Eksteraj ligiloj

Kategorio:Papagedoj
Kategorio:Birdoj de Centra Ameriko
Kategorio:Birdoj de Karibio
Kategorio:Birdoj de Meksiko
Kategorio:Birdoj de Jamajko